Mustvee raudteejaam

Mustvee raudteejaam oli raudteejaam Jõgeva maakonnas Mustveel.
Mustvee jaam oli kitsarööpmelise Sonda–Mustvee raudtee lõppjaam.

Jaam avati ühes raudteega 1. augustil 1926. Raudteejaamast siirdus lisaks 1,4 km pikkune harutee Mustvee sadamasse.

Mustvee raudteejaam suleti 1968. aasta mais seoses Avinurme–Mustvee kitsarööpmelise raudteelõigu sulgemisega.

Jaamahoone
Mustvee jaamahoone rajati mõned aastad pärast raudtee valmimist. Enne seda täitsid jaamahoone funktsiooni vanad kaubavagunid.

Mustvee jaamahoone (aadressil Tähe 9) on säilinud tänini ja kasutusel elamuna. Ümberehitustega on selle välimus muutunud tundmatuseni. 
Kunagise jaama asukohta meenutavad veel mõningad raudteetammid ja kaubaaidad. Vedurite ümberpööramiseks mõeldud jaama kolmnurk on samuti aimatav.

Viited

Välislingid
 FOTO: Mustvee jaam aastal 1965; Baltic Trains Picture Gallery

Eesti raudteejaamad
Eesti kitsarööpmeline raudtee
Mustvee